b'\n_START_ARTICLE_\nNavadna bogomolka\n_START_SECTION_\nOpis\n_START_PARAGRAPH_\nBarva telesa navadne bogomolke je odvisna od zunanjih dejavnikov, zlasti od prevladujo\xc4\x8de barve okolja pred levitvami. Barvo svojega telesa lahko v \xc5\xbeivljenju spremeni. Odrasli samci dose\xc5\xbeejo v dol\xc5\xbeino od 4 do 6,5 cm, samice pa so nekoliko ve\xc4\x8dje in lahko dose\xc5\xbeejo do 8 cm. Na prvi pogled se odrasle samice od samcev lo\xc4\x8dijo tudi po bolj zajetnem zadku, \xc5\xa1e posebej pred izleganjem jaj\xc4\x8dec. Za to vrsto je zna\xc4\x8dilna \xc4\x8drna pega na spodnji strani prednjih nog. Njihov plen so predvsem \xc5\xbeu\xc5\xbeelke, pa tudi predstavniki drugih skupin \xc4\x8dlenono\xc5\xbecev. Ob\xc4\x8dasno lahko lovijo tudi drobne vreten\xc4\x8darje._NEWLINE_Li\xc4\x8dinka bogomolke je podobna odrasli \xc5\xbeivali, od odraslih pa se na prvi pogled lo\xc4\x8di po tem, da nima razvitih kril.\n_START_SECTION_\nRaz\xc5\xa1irjenost\n_START_PARAGRAPH_\nVrsta je domorodna v Evropi, Aziji in Afriki, leta 1899 pa so jo s tovorom rastlinskih sadik zanesli tudi v Severno Ameriko, kjer je danes raz\xc5\xa1irjena od severovzhodnega dela ZDA do pacifi\xc5\xa1kega severozahoda in po ju\xc5\xbenem delu Kanade. _NEWLINE_Navadna bogomolka je simbolna \xc5\xbeival ameri\xc5\xa1ke zvezne dr\xc5\xbeave Connecticut.'